Tazrawt-nteɣ n taggara i yellan d tasleḍṭ tamakunt i kra n tmacahut i d-nemger deg snat n temnaḍin « Tizi-Ɣennif »d « Draɛ El Mizan », nessaweḍ ɣef waṭas n yigemmaḍ. Ixef-nteɣ amezwaru ideg i d-nefka-d tabadut tlata n tmiḍranin yellan, d amakun, urgaman akked uknilaw, yessaweḍ-aɣ ad negzu akken iwata amgired yellan gar tmiḍranin-agi, ma nwala ɣer umakun ad t-naf dayen yeffɣen i tilawt, ur yezmir ara ad t-yeqbel wallaɣ, ma yella d urgamen nufa-d belli dayen yellan d tilawt maca tikwal kečmen-d kra n yineḍruyen i d-yettbanen amzun akken dayen yessuhamen, ma yella d aknilaw nufa-d belli s lekmal-is yeqqen ɣer tilawt. Ma seg kra n tbadutin i d-nefka i kra n tewsatin n tsekla tamensayt, nufa-d belli tamacahut d wumyi, tamacahut n lewḥuc qqnent ɣer umakun ma yella d tamɛayt d timṣeḍṣay akken i d-nefka kra n tbadutin n tewsatin timensayin anda i d-nufa tamacahut d tin ibedden ɣef umakun lemaɛna-s ulac limarat n tmiḍranin-nni nniḍen, ula d umyi d win yeqqnen ɣer umakun ɣas ma nettwali deg-s kra n tmitar n wurgaman, akken diɣ i d-nufa kra n tewsatin yeqqnenɣeruknilawam kranteqṣiḍintidiyaniyin timseḍsay,tiḥekayintilawayin.